Σχέδιο ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας ΕΟΧ - Σχέδιο της Κοινής Θέσης της Κοινότητας - (υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Για να εξασφαλίσει την απαιτούμενη ασφάλεια δικαίου και ομοιογένεια, η Μικτή Επιτροπή ΕΟΧ οφείλει να ενσωματώνει όλη τη σχετική κοινοτική νομοθεσία στη συμφωνία ΕΟΧ το συντομότερο δυνατό μετά τη θέσπισή της.

2. Η Μικτή Επιτροπή του ΕΟΧ πρέπει, συνεπώς, να θεσπίσει τη συνημμένη απόφαση για την τροποποίηση του παραρτήματος XVIII της συμφωνίας ΕΟΧ, με την προσθήκη του κεκτημένου που θεσπίστηκε πρόσφατα στον τομέα της υγείας και ασφάλειας κατά την εργασία, του εργατικού δικαίου και της ίσης μεταχείρισης ανδρών και γυναικών. Η απόφαση αφορά τις ακόλουθες πράξεις:

- 32000 L 0034: οδηγία 2000/34/EΚ του Ευρωπαϊκού Κοινοβουλίου και του Συμβουλίου της 22ας Ιουνίου 2000 (ΕΕ L 195, της 1.8.2000, σ. 41).'

3. Η πρόταση συμπεριλαμβάνει τροποποίηση σύμφωνα με την οποία η υποχρέωση για τη διαβίβαση ορισμένων κοινοποιήσεων, αιτιολογήσεων και γνωμών στο Ευρωπαϊκό Κοινοβούλιο δεν ισχύει στις χώρες ΕΟΧ/ΕΖΕΣ.

4. Σύμφωνα με το άρθρο 1 παράγραφος 3 στοιχείο α) του κανονισμού (ΕΚ) 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας για τον ΕΟΧ, το Συμβούλιο καθορίζει τη θέση της Κοινότητας ενόψει αποφάσεων με αντικείμενο την επέκταση πράξης του κοινοτικού δικαίου, μέσω εισαγωγής σημαντικών τροποποιήσεων.

5. Το Συμβούλιο καλείται να εγκρίνει το συνημμένο σχέδιο απόφασης με σκοπό την έκδοσή του από τη Μικτή Επιτροπή του ΕΟΧ. Η Επιτροπή ελπίζει ότι, τον Απριλίου του 2002, θα μπορέσει να παρουσιάσει τη θέση της Κοινότητας στη Μικτή Επιτροπή του ΕΟΧ.

Σχέδιο

ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX

για την τροποποίηση του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας ΕΟΧ

Η ΜΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής 'η συμφωνία', και, ιδίως, το άρθρο 98,

Εκτιμώντας τα εξής:

(1) Το παράρτημα XVIII της συμφωνίας τροποποιήθηκε με την απόφαση .../... της Μικτής Επιτροπής του ΕΟΧ της ... [1].

[1] ΕΕ L ...

(2) Η οδηγία 2000/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 2000, για την τροποποίηση της οδηγίας 93/104/ΕΚ του Συμβουλίου σχετικά με ορισμένα στοιχεία της οργάνωσης του χρόνου εργασίας ώστε να καλυφθούν οι τομείς και οι δραστηριότητες που εξαιρούνται από την εν λόγω οδηγία, [2] πρέπει να ενσωματωθεί στη συμφωνία,

[2] ΕΕ L 195, της 1.8.2000, σ. 41.

AΠΟΦΑΣΙΖΕΙ:

Άρθρο 1

Στο σημείο 28 (οδηγία του Συμβουλίου 93/104/ΕΚ) του παραρτήματος XVIII της συμφωνίας, προστίθεται το ακόλουθο σημείο:

«, όπως τροποποιήθηκε από:

- 32000 L 0034: Οδηγία 2000/34/EΚ του Ευρωπαϊκού Κοινοβουλίου και του Συμβουλίου της 22ας Ιουνίου 2000 (ΕΕ L 195, της 1.8.2000, σ. 41).'

Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:

Η υποχρέωση, βάσει του άρθρου 17(2) σημείο 2.4(α)(i) για τη διαβίβαση ορισμένων κοινοποιήσεων, αιτιολογήσεων και γνωμών στο Ευρωπαϊκό Κοινοβούλιο δεν ισχύει στις χώρες και στα όργανα ΕΟΧ/ΕΖΕΣ.

Άρθρο 2

Τα κείμενα των οδηγιών 2000/34/ΕΚ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 3

Η παρούσα απόφαση αρχίζει να ισχύει την , υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας [3].

[3] [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, .

Για τη Μικτή Επιτροπή του ΕΟΧ

Ο Πρόεδρος

Οι γραμματείς της Μικτής Επιτροπής του ΕΟΧ